WORLD WAR II FILIPINO VETERANS EQUITY COMPENSATION FUND Nilagdaan ng Pangulo ng Estados Unidos ng Amerika ang American Recovery and Reinvestment Act of 2009 noong Pebrero 17, 2009. Sa ilalim nito, ipinatutupad ang isahan at buong kabayaran para sa mga kwalipikadong Pilipinong beterano ng World War II (Ikalawang Digmaang Pandaigdig). Ang mga kabayaran ay pangangasiwaan ng U.S. Department of Veterans Affairs. May inilaan na $198 milyon na pondo para sa pagpapatupad ng batas na ito. Ang pagtanggap ng benepisyo sa ilalim ng American Recovery and Reinvestment Act of 2009 ay hindi makakaapekto sa iba pang benepisyong tinatanggap ng mga beterano. Q: Sino ang maaaring makatanggap ng bagong benepisyo sa ilalim ng American Recovery and Reinvestment Act of 2009? Mga taong nagsilbi bago mag Hulyo 1, 1946 sa inorganisang hukbong sandatahan ng Pamahalaang Commonwealth ng Pilipinas, habang ang nasabing pwersa ay nasa ilalim ng serbisyo ng Hukbong Sandatahan ng Estados Unidos (Armed Forces of the United States); • Miyembro ng pwersa ng organisadong gerilya sa ilalim ng pamumuno na tinakda, itinalaga o kalaunan ay kinilala ng Commander in Chief ng Southwest Pacific Area, o ng iba pang may kinikilalang awtoridad sa ilalim ng Hukbong Sandatahan ng Estados Unidos (Armed Forces of the United States); Mga taong nanilbihan sa Philippine Scouts na kabilang sa Section 14 ng Armed Forces Voluntary Recruitment Act of 1945. Para maging kwalipikado sa bagong benepisyo, ang mga naging miyembro ng alin man sa tatlong kategorya na nabanggit ay dapat nakalabas sa serbisyo sa kondisyong maliban sa dishonorable. Q: Paano ko malalaman kung ang pangalan ko ay kabilang sa listahan ng mga beteranong kwalipikadong makatanggap ng ganitong benepisyo? Walang "listahan" ng mga pangalan ng beterano na maaaring tumanggap ng benepisyong ito. Ang VA Manila Regional Office ang magsasagawa ng determinasyon sa bawat aplikayon sa pamamagitan ng paggamit sa ibat-ibang uri ng mapagkukunan ng record. Ang sinumang indibidwal na may serbisyo sa ilaim ng mga kategoryang binanggit sa itaas ay kinakailangang magsumite ng aplikasyon at payagang alamin ng VA kung siya ay kwalipikado o hindi batay sa mga records na maaring makapagbigay suporta dito. Q: Paano ako mag-a-apply para sa benepisyong ito? Ang VA ay tatanggap ng aplikasyon mula sa mga beterano ng WWII hanggang Pebrero 16, 2010. Para mag-apply sa benepisyong ito,
kinakailang magsumite ng VA Form 21-4138(CF), Statement in Support of Claim (Filipino Veterans Equity Compensation Fund). Ang form na ito ay makukuha sa pinakamalapit na VA Regional Office. Maaring bumisita o tumawag sa alin mang tanggapan ng VA. Ang opisina ng VA Regional Office sa Pilipinas ay matatagpuan sa US Embassy Manila. Maari rin na makuha ang form mula sa VA website, o mula sa website ng US Embassy Manila - Q: Saan ako maaring mag-apply para sa benepisyong ito? Ang mga beterano ay maaaring magsumite ng claim o aplikasyon sa pamamagitan ng koreo. Maari rin itong isumite ng personal saan mang VA Regional Office. Maaari ring ipadala ang mga ito sa VA Manila Regional Office sa address na nakasaad sa itaas ng application form. Ang lahat ng claim o aplikasyon ay ipo-proseso ng VA Manila Regional Office. Kinakailang na may lagda ng aplikante ang form para maumpisahan ang pag-proseso nito. Q: Hanggang kailan ako pwedeng mag-file ng claim? Kailangang matanggap ng U.S. Department of Veterans Affairs ang lahat ng claim o aplikasyon na hindi lalampas sa Pebrero 16, 2010, isang taon matapos mapagpasiyahan ang batas na ito noong Pebrero 17, 2009. Q: Paano ko malalaman kung natanggap ng VA ang aking claim o aplikasyon? Magbibigay ng resibo ng kumpirmasyon ang Manila Regional Office sa lahat ng aplikasyong matatanggap nito. Ang personal na magsusumite nito sa opisina ay bibigyan din nito. Kung pinadala nyo sa koreo ang inyong aplikasyon, umasa kayong makakatanggap ng kasulatan na natanggap namin ito sa loob ng 30 araw mula nang ipadala ninyo ito sa VA. Kung hindi kayo nakatanggap ng kahit na anong kasulatan para kumpirmahin na ito ay natanggap ng VA sa loob ng 30 araw, maaari kayong tumawag sa VA. Tingnan lamang sa "Paano Ko Makokontak ang VA?" para sa impormasyon kung paano matatawagan o mapapadalhan ng e-mail ang VA. Q: Magkano ang matatanggap ko? $9,000 na kabayaran ang matatanggap ng mga beteranong hindi mamamayan ng Estados Unidos ng Amerika. $15,000 na kabayaran ang matatanggap ng mga mamamayan ng Estados Unidos ng Amerika.
Q: US citizen ako na nakatira sa Pilipinas, maaapektuhan ba nito ang kabayaran para sa akin? Hindi. Ang kabayaran ay base sa citizenship at hindi sa lugar ng tirahan. Q: Ang namatay kong asawa ay nanilbihan sa WWII. Makakatanggap ba ako ng benepisyong ito bilang biyuda nya? Kung ang beteranong nagkwalipika sa benepisyong ito ay nakapagsumite ng aplikasyon bago mag Pebrero 17, 2010 at sumakabilang buhay ito bago siya makatanggap ng kabayaran, maaaring tanggapin ng biyuda ang benepisyo. Q: Ang asawa ko ay US Citizen na nakapagsumite ng aplikasyon ay namatay bago matanggap ang bayad. Hindi ako US citizen, matatanggap ko pa rin ba ang $15,000 na dapat sana ay para sa kanya? Ang kabayaran ay binabase sa citizenship ng kwalipikadong beterano, hindi ng biyuda nito Q: Ang pagtanggap ba ng benepisyong ito ay maaring makaapekto o makabawas sa anumang tulong ng gobyerno ng Amerika sa akin o benepisyo na aking tinatanggap? Hindi. Ito ay karagdagang benepisyo lamang sa mga kwalipikadong beterano ng WWII. Hindi nito mababago o maaapektuhan ang anumang benepisyo na tinatanggap ng isang indibidwal mula sa anumang programang pederal. Q: Maaari pa rin ba akong mag-apply or magpatuloy na tumanggap ng ibang benepisyo mula sa US Department of Veterans Affairs?
Ito ay karagdagang benepisyo lamang para sa mga kwalipikadong Pilipinong beterano ng WW II. Q: Anong impormasyon o ebidensya ang kailangan kong isumite kasama ng aplikasyon? Ang mga Pilipinong beteranong nais magsumite ng aplikasyon para sa benepisyong ito ay maaaring magbigay ng mga sumusunod sa United States Department of Veterans Affairs (kung mayroon): 2 uri ng pagkakakilanlan katulad ng driver's license, birth certificate, Senior Citizen ID, Bureau of Post ID, Voter ID Card; Kopya ng military discharge documents na magpapakita ng uri ng kwalipikadong serbisyo na nakasaad sa itaas.
Claim number sa USVA (kung mayroon) • Kung US citizen, mga pahina 2-3 ng inyong US passport • Para sa mga nanilbihan sa Philippine Scouts na kabilang sa Section 14 ng Armed Forces Voluntary Recruitment Act of 1945, mangyaring isumite ang orihinal na kopya o certified copy ng Enlisted Record and Report of Separation, WD AGO FORM 53. Ibabalik din ang lahat ng orihinal na dokumento. Q: Kailan ko matatanggap ang kabayaran? Sisikapin ng VA na mabigyang aksyon ang mga claim batay sa petsa ng pagkakatanggap nito. Subalit hindi lamang ito ang tanging basehan ng aming aksyon dahil naiiba ang bawat claim at ebidensya na nakapaloob dito. Makakaasa kayo na ang bawat aksyon at desisyon ay gagawin sa pinakamadaling panahon pagkatanggap ng mga kailangang ebidensiya. Ipaaalam ng VA ang desisyon sa inyong claim sa pamamagitan ng liham. Q: Paano ko makokontak ang VA? Ang mga beteranong naninirahan sa Pilipinas ay maaring tumawag sa VA Manila Regional Office sa telepono (632) 528-2500 o toll free sa 1-800-1888-5252. Ang mga beteranong nasa Amerika ay maaaring tumawag sa telepono bilang 1-800-827-1000. Lahat ng beterano, kahit saan man sila nakatira, ay maaari ring makakontak sa VA sa pamamagitan ng e-mail gamit ang website na ito: